D asenfar i yettwaseḍrun s ugraw neɣ s tegrumma n yiselmaden, ttakent-id i yinelmaden-nsen akken ad t-xedmen s tallelt gar-asen, yettawi-d ɣef waṭas n yisental, llan wid i ten-id-ixeddmen sdaxel n uɣerbaz am wakken daɣen llan wid i ten-ixeddmen berra i uɣerbaz. Asenfar asensegmi d tarrayt i ḍefren yinelmaden akken ad snernin timussniwin, timussniwin n tilin d tid n tigin i dwwin seg usenfar asnalmudan, imi s uneggaru-ya i yessawaḍ unelmad ɣer useḍru n usenfar asensegmi, da i d-yettbin wassaɣ gar sin n yisenfaren-a. I wakken ad yili useḍru yelhan n usenfar asensegmi ilaq ad tili tmegleyt n yinelmaden s ɣur agraw asensegmi, daɣen ad sent-tettunefk tlelli deg ufran n usentel.